1. **Toiminta**

Finnish Powerlifting Organization testaa urheilijoitaan kiellettyjen menetelmien ja aineiden varalta. FPO on sitoutunut kansainvälisien liittojen jäsenenä noudattamaan heidän anti-doping säännöstöään. Testausjärjestelmällä pyritään pitämään Suomessa nostajat tasa-arvoisina. Pyrkimyksenä on myös tehostaa testaustoimintaa varsinkin nuorten urheilijoiden joukossa.

**2. Urheilijat**

Kilpailijoilta edellytetään liiton jäsenyyttä kilpaillakseen FPOn alaisissa tapahtumissa. Jäsenyys edellyttää alla olevan antidoping säännöstön hyväksymistä. Ilman jäsenyyttä urheilija ei voi kilpailla FPOn kilpailuissa.

Jäseneksi liittymällä urheilija hyväksyy, että hänet voidaan testata kilpailuissa tai kilpailujen ulkopuolella ympäri vuoden suoralla testauksella tai arpamenetelmällä. Testien määrää urheilijaa kohti ei ole rajoitettu.

**3. Doping testaus**

FPOn dopingtestaus menetelmät pyrkivät estämään kiellettyjen aineiden ja menetelmien käytön. Liitto käyttää suoria ja arvalla suoritettavia testauksia kilpailuissa ja kilpailujen ulkopuolella estääkseen kiellettyjen aineiden ja menetelmien käytön.

Testaus voi pitää sisällään minkä tahansa eri aineen/menetelmän testauksen, joka ilmoitetaan kiellettyjen aineiden ja menetelmien listalla **(Liite 1.)**

Kansainvälisissä kilpailuissa testauksesta, ilmoittamisesta ja vastaa, kunkin kansainvälisen kisan järjestävä taho ja kattojärjestö. Analyysit voidaan ottaa virtsa ja/tai verikokeella. Pääasiallisesti virtsasta.

**4. Testaustoiminta kilpailuissa ja sen ulkopuolella**

Testaustoiminta kilpailussa:

FPOn nostajia voidaan testata kilpailuissa, mutta myös kilpailujen ulkopuolella. Kaikkia kilpailuun osallistuvia nostajia voidaan testata kilpailun yhteydessä. Testattavien nostajien valinta voi perustua arpavalintaan tai tuloksiin pohjautuen. Kilpailuissa pyritään eritysesti painottamaan teini ja juniori nostajien testaukseen.

Kilpailuissa testauksesta vastaa liiton erikseen määräämä henkilö, nimetyt valvojat, nostaja ja hänen avustajansa.

Testaustoiminta kilpailujen ulkopuolella:

Kaikkia FPOn nostajia voidaan testata kilpailujen ulkopuolella ympäri vuoden. Nostajat, jotka kuuluvat testauksen piiriin, ovat ne joilla on voimassa oleva lisenssi liittoon. Liitto pitää yllä listaa lisenssin haltijoista. Nostajalle ilmoitetaan mahdollisesta testauksesta erikseen, kuitenkin siinä ajassa, että tuloksen manipulointi ei ole mahdollista. Testattavien valinnassa käytetään arpamenetelmää.

**5. Testauksen suorittaminen**

Nostajalle ilmoitetaan kisatilanteessa välittömästi, jos nostaja on valittu testaukseen. Liiton nimeämä henkilö vie nostajan välittömästi kilpailunjärjestäjän nimeämälle testausalueelle kilpailun ja ilmoituksen jälkeen. Nostaja voi ottaa avustajansa mukaan.

Urheilija, joka on valittu testaukseen kilpailun ulkopuolella saa testistä ilmoituksen henkilökohtaisesti. Nostajan kanssa sovitaan aika ja paikka testaukseen häiritsemättä kuitenkaan harjoitusta, työtä tai muuta henkilökohtaista menoa.

Jos nostaja kieltäytyy testauksesta kisassa tai sen ulkopuolella, hänelle voidaan langettaa siitä kilpailukieltoa, josta päättää liiton hallitus. Urheilijaan otetaan yhteyttä useamman kerran, jos hän ei ole heti tavoitettavissa. Kuitenkin, jos nostaja tahallisesti ei vastaa tavoitteluihin, voidaan hänelle määrätä kilpailukieltoa määräajaksi hallituksen toimesta.

**9. Tulokset**

Liiton toimihenkilö lähettää välittömästi testauksen jälkeen testit analysoitaviksi. Testeissä ilmoitetaan nostajalle mitä aineita ja menetelmiä kulloinkin testataan.

Liiton toimihenkilö ilmoittaa hallitukselle ja nostajalle henkilökohtaisesti testituloksesta ja mahdollisista seuraamuksista.

**11.  Testaussopimuksen rikkominen**

Nostajaa voidaan syyttää sopimuksen rikkomisesta muun muassa seuraavissa tapauksissa:

* Positiivinen näyte, joka sisältää kiellettyjä aineita tai jos on käytetty kiellettyjä menetelmiä
* Kielletyn aineen ja/tai menetelmän käytön peittäminen eri menetelmillä ja testituloksen manipulointi
* Testauksen välttely ja testistä kieltäytyminen

**12. Seuraamukset**

Urheilija, joka rikkoo testaussopimusta, on velvollinen vastaanottamaan seuraamukset, joita ovat muun muassa:

* Kilpailusta poistaminen ja tuloksen hylkääminen
* Palkintojen palautus
* Määräaikainen tai elinikäinen kilpailukielto

**13. Valitusoikeus**

Nostaja voi valittaa saamastaan tuomiosta liiton hallitukselle, ja jäsenellä on oikeus tulla kuultavaksi asiassa. Nostajan tulee tehdä valitus kirjallisesti liiton hallituksen jäsenelle viikon kuluessa testituloksen tiedoksi annosta. Hallitus määrää ajan jolloin asiaa käsitellään ja nostajalle annetaan mahdollisuus tulla kuulluksi ja tuoda oman näkemyksensä esille.Epäselvissä tilanteissa hallitus ottaa asian tarpeen tullen jatkokäsittelyyn. Hallituksella on oikeus perua tuomio, mutta ei lisätä sitä. Päätöksestä ilmoitetaan kirjallisesti nostajalle.

**Huom!** Nostaja, joka antaa positiivisen näytteen on velvollinen maksamaan liitolle testauskulut. Nostajalla on oikeus vaatia, myös B näytteen analysointi omalla kustannuksella.

**16. Lääkinnälinen käyttö**

Osa kielletyistä aineista tai menetelmistä voi olla nostajalla käytössä lääkinnällisissä tarkoituksissa. Nostajan tulee hakea liitolta erivapautta lääkkeen käyttöön lääkärintodistuksen kanssa.

Vapaamuotoinen hakemus tehdään liiton hallituksen jäsenelle, jonka liitteenä tulee olla:

* lääkärintodistus
* lääkärin tiedot
* Lääkärin yhteystiedot
* Nostajan yhteystiedot

Hakemus TULEE olla lähetettynä vähintään 30pv ennen kilpailua, jotta se ehditään käsitellä. Nostaja on vastuussa siitä, että hakemus on ajoissa, jotta se ehditään käsitellä ennen kilpailua.

**Liite 1: Kiellettyjen aineiden luokat**

* Piristeet/stimulantit
* Anaboliset/hormoni valmisteet
* Huumausaineet
* Diureetit ja peiteaineet
* Anti-estrogeenit
* Beta-2 Agonistit

Kaikki kemiallisesti näihin yhdistettävät tai vastaavat valmisteet ovat myös kiellettyjä. Nostaja voi ottaa liiton hallitukseen yhteyttä epäselvissä tilanteissa.

**Muita kielletteyjä menetelmiä:**

* Veridoping, EPO
* Testituloksen manipulointi
* Alkoholi and beeta salpaajat kisan yhteydessä

**Lisäravinteet:**

Nostaja on itse vastuussa kaikkien erilaisten ravintolisien käytöstä. Nostaja voi ottaa epäselvissä tilanteissa liittoon yhteyttä. Nostaja on myöskin vastuussa siitä, että tuote ei sisällä kiellettyjä ainesosia.